open-index/open-wikipedia-markdown huggingface dataset:
Morten Ask

**Morten Ask** (s. 14. toukokuuta 1980 Oslo, Norja) on norjalainen jääkiekkoilija, joka pelaa laitahyökkääjänä Elitserienin HV71:ssä. Ask pelaa hyvää karvauspeliä eikä pelkää kovia otteita.

## Ura
Ask on Vålerengan kasvatti, mutta hän aloitti ammattilaisuransa Furuset Ishockey IF:n riveissä. Hän pelasi siellä ensimmäisen kautensa miesten peleissä 1997–1998. Norjan mestaruuden Ask on voittanut vuosina 1999, 2001 ja 2005. Sen jälkeen hän on pelannut Vålerenga IF:ssä, CHL:ssä ja ECHL:ssä.

Useaan otteeseen Norjan maajoukkueessakin pelannut (seitsemät MM-kilpailut) Ask palasi kesken kauden 2004–2005 Pohjois-Amerikan reissultaan takaisin Vålerenga IF:ään perhesyistä. Seuraavan kauden hän pelasi jääkiekon SM-liigassa, SaiPan riveissä. Hän pääsi pelaamaan vasta joulun jälkeen, sillä hän loukkasi kätensä harjoituskaudella ja joutui toipumaan pitkään leikkauksesta. Hänen paikkaajakseen SaiPan hankki aiemminkin SM-liigassa pelanneen ruotsalaisen Peter Nylanderin. SM-liigassa Askille kertyi 23 pelissä tehot 2+2=4. Ask oli SM-liigan kaikkien aikojen ensimmäinen norjalaispelaaja.

Ask pelasi SaiPan jälkeen kauden 2006–2007 Elitserien-joukkue Djurgårdens IF:ssä, jossa pelasi myös alkukaudella 2007–08. Hän siirtyi tuolloin kesken kauden DEL:ään ja EV Duisburgiin. Kaudeksi 2009–2010 Ask siirtyi Duisburgista saman liigan Nürnberg Ice Tigersiin. Ask loukkasi olkapäänsä helmikuussa 2010 ja oli yli vuoden sivussa peleistä. Hän palasi keväällä 2011, kun hän edusti Norjan pääsarjan Vålerengaa pudotuspeleissä. Seuraavan kauden alussa hän haki koesopimuksen kautta pelipaikkaa HC Sparta Prahasta, mutta palasi takaisin Norjaan ja Lørenskogiin. Ask pelasi Lørenskogissa kolme ottelua, kunnes hän sai polvivamman. Pian tämän jälkeen hänet vuokrattiin vuoden 2011 loppuun asti Elitserienin HV71:een, jossa hän palasi jälleen peleihin.

## Tilastot

## Lähteet
*
### Viitteet
Robert Sands Järnväg

**Robert Sands Järnväg** on suomalainen kapearaiteinen harrastusrautatie Alavetelissä. Sen raideleveys on 600&nbsp;mm.

Radan omistaja hankki jo aikaisemmin omistukseensa lakkautetun ja puretun Ähtärin eläinpuiston rautatien kiskotuksen ja vaihteet. Vuonna 2008 kaupat tehtiin myös lopusta Ähtärin kalustosta. 

Vuonna 2017 radan kiskotusta oli vasta noin 500&nbsp;metriä. Radalle hankittiin lisää kiskoja ja vaihteita vuonna 2012, kun Lahnuksen rautatie purettiin. Radan jatkorakentaminen oli marraskuussa 2018 edelleen käynnissä.

## Kalusto
Radalla on kaksi veturia: Valmet Move 1a, joka oli aikaisemmin VAPO Kurjennevan radalla (0-4-0dm, 1947) ja Diema DL 6/3 (0-4-0 dm, 1969), joka on entinen Komun radan veturi. Molemmissa vetureissa on höyryveturin näköinen lisäkuori. Marraskuussa 2009 omistaja kertoi Kurjennevan veturin siirtyneen odottamaan koneen korjausta ja Dieman olevan ykkösveturi.

Lisäksi varaveturina on toinen Move 1, entinen Kiikan tiilitehtaan veturi, johon on vaihdettu alkuperäisen tilalle Fordson Major -traktorin moottori, itse veturi on valmistunut numerolla 29 vuonna 1947. Heinäkuun 2014 alussa radalle tuli yksi veturi lisää, kun omistaja osti entisen Tankavaaran rautatien ykkösveturin, höyryveturiksi naamioidun Move1:n.

Matkustajavaunuja on kolme neliakselista ja kaksi kaksiakselista. Lisäksi radalla on seitsemän kuuppavaunua, kolme kuuppavaunurunkoa ja kymmenen tavallista tavaravaunua.

## Lähteet
* Resiina 3/2008, s. 45–46.

### Viitteet

## Aiheesta muualla
* Kuvia radasta Vaunut.org-sivustolla
* Ett liv på räls, Österbottens tidning, 27.5.2018  (maksumuuri)
Old school hip hop

**Old school hip hopilla** tarkoitetaan aikaisinta hip hop -musiikkia (vuosilta 1979–1984), jolloin kyseisen tyylilajin pioneerit kuten Grandmaster Flash, Afrika Bambaataa ja Sugarhill Gang loivat hip hopin perustan. Rap-musiikki syntyi, kun ￼￼MC:t alkoivat räppäämään soul- ja funk-kappaleiden päälle. Ensimmäisenä hip hopia tehneenä DJ:nä pidetään jamaikalaissyntyistä DJ Kool Herciä.

## Old school -räppäreitä ja DJ:tä
*Afrika Bambaataa
*Busy Bee Starski
*The Cold Crush Brothers
*Egyptian Lover
*Fab 5 Freddy
*Fat Boys
*Grandmaster Flash
*Grandmaster Flash and the Furious Five
*Grandwizard Theodore & the Fantastic Five
*Kool Herc
*Kool Moe Dee
*Kurtis Blow
*Melle Mel
*The Sugarhill Gang
*The Treacherous Three 
*Whodini


Dj_Grandmaster_Flash-01-mika.jpg|Grandmaster Flash
Melle Mel.jpg|Grandmaster Melle Mel


## Katso myös
*Rap
*MC

## Lähteet
*
Outi Nieminen

**Outi Hannele Nieminen** (*ent. Sané;* s. 3. huhtikuuta 1971 Jämsänkoski) on suomalainen kanteleensoittaja ja kantelepedagogi. Nieminen oli pitkään naimisissa senegalilaisen muusikon, Ismaila Sanén kanssa. 

Outi Nieminen soitti Senfi-yhtyeessä 1999–2019. Aikaisemmin hän soitti vuosina 1998–1999 Piirpauke-yhtyeessä.

Nieminen on opettanut kanteletta yli 30 vuotta. Pääsuunnittelijana ja kouluttajana hän on ollut yhdessä Ismaila Sanén kanssa muun muassa Opekon monikulttuurisessa musiikinopettajien ”Yhteinen sävel 1-3” -koulutuksissa 2004–2006 sekä ”Elävä Afrikka” -koulutuksessa 2006.

Nieminen on Kanteleliiton hallituksen jäsen vuodesta 2010  Hän on toiminut asiantuntijatehtävissä muun muassa Suomen musiikkineuvoston Monimuotoinen musiikki -hankkeessa.

Outi Nieminen ja Ismaila Sané saivat Kalevala Korun Kulttuurisäätiön tunnustuspalkinnon 2005 monikulttuurisen musiikin edistämisestä ja kehittämisestä.

## Levytykset

* *2020 Ismaila Sané Saïsba: Ekiinafrik
* *2011 Sakari Kukko & Humbalax: Paratiisi.* (Rockadillo records)
* *2006 Elävät Työt. Juho Koirasen sävellyksiä ystävien esittämänä* (CD 5KYCD) 
* *2002 Ismaila Sané: Ñamandu* (CD AZCD02-18, Azel Producciones, Teneriffa, Espanja)
* *1999 Ismaila Sané: Ñamandu* (CD AZCD99-10, Azel Producciones, Teneriffa, Espanja)
* *1998 Piirpauke: Laula sinäkin* (CD ZENCD 2058, Rockadillo Records)  
* *1993 Piirpauke: Terra Nova - Muuttolinnut CD ZENCD2037'' (Rockadillo Records) 
 
Ismaila Sané: Ñamandu (2002, AZCD02-18, Outi Nieminen)
Piirpauke: Laula sinäkin (1998, ZENCD 2058, Outi Nieminen)
Piirpauke: Terra Nova - Muuttolinnut (1993, Zen Master ZENCD2037, Outi Nieminen)

## Lähteet
Bessam Daassi

**Bessam Daassi** (s. 13. syyskuuta 1980) on tunisialainen uransa lopettanut jalkapalloilija. Hän pelasi hyökkääjän roolissa ja edusti urallaan vain kolmea seuraa.

## Ura
Daassi aloitti uransa Stade Tunisienin riveissä vuonna 2001 ja voitti joukkueen kanssa Tunisian liigacupin ja Arabian cup voittajien cupin vuonna 2002, sekä Tunisian cupin 2003. Sittemmin hän siirtyi CS Sfaxieniin, jossa Daassi ehti pelata neljä ottelua ennen siirtymistään sveitsiin FC Bulleen vuonna 2005.

## Saavutukset
* Tunisian cup: 2003
* Arabian cup voittajien cup: 2002
* Tunisian liigacup: 2002

## Lähteet
* National Football Teams
Süderhöft

**Süderhöft** () on kunta Saksassa Schleswig-Holsteinin osavaltion Nordfrieslandin piirikunnassa. Kunta kuuluu Nordsee-Treenen Amtiin. Asukkaita Süderhöftissä oli 31. joulukuuta 2007 19 ja väestötiheys oli 7 as./km². Kunnan pinta-ala on 2,6 km². Süderhöftin pormestari on Thomas Meier.

Süderhöft on Nordsee-Treenen kunnista pienin, ja se sijaitsee noin yhdeksän kilometriä itään Friedrichstadtista Stapelholmin Amtin rajalla. Kunta kuuluu Schwabstedtin seurakuntaan.

Süderhöftin lapset käyvät linja-autolla päiväkodissa tai peruskoulussa () läheisessä Schwabstedtissä. Vanhemmat lapset käyvät Weiterführende Schulessa Husumissa tai Friedrichstadtissa.

## Lähteet

## Aiheesta muualla
* Viralliset kotisivut
Seinäjoen lyseo

**Seinäjoen lyseo** aloitti toimintansa marraskuussa 1944, kun yliopistoon johtava valtion oppikoulu Sortavalan lyseo siirrettiin valtioneuvoston päätöksellä Sortavalasta Seinäjoelle. Peruskoulu-uudistuksen siirtymävaiheessa lyseo muuttui vuonna 1971 Marttilan yhteislyseoksi, ja sen toiminta yliopistoon johtavana opinahjona päättyi vuonna 1975. Rakennuksessa aloitti tuolloin Marttilan yläaste.

Sortavalasta Seinäjoelle siirtyivät muun muassa lyseon silloinen rehtori, filosofian tohtori Uuno Karttunen sekä fil.maist. Aulis Lietoila (ent. Lundelin), joka toimi lyseon rehtorina vuosina 1945–1967. Lyseon viimeisinä vuosina rehtorina toimi teologian kandidaatti, sittemmin rovastin arvon saanut Paavo Koivusalo. Koulun muututtua Marttilan yläasteeksi vuonna 1975 Koivusalo jatkoi sen rehtorina. Hänen jälkeensä rehtorina toimi Juhani Koivisto.

Lyseolle valmistui vuonna 1957 uudisrakennus, joka sijaitsee aivan kaupungin maineikkaan Aalto-keskuksen vieressä. Kyseisessä rakennuksessa sijaitsee nykyisin yläkoulu (aikaisemmin Marttilan yläaste), jonka nimi on kaupungin päätöksellä muutettu Seinäjoen lyseoksi.

Seinäjoen lyseo -yläkoulu sijaitsee Seinäjoen kaupungin sydämessä, ja siellä opiskelee noin 600 yläkoululaista. Koulurakennus on peruskorjattu vuonna 2008. Koulun rehtori on Kaisa Isotalo.

## Aiheesta muualla
*Seinäjoen lyseon kotisivut
Kuparivuoren tunneli

**Kuparivuoren tunneli** on maantietunneli seututiellä 189 Rymättyläntiellä Naantalissa. Tunneli valmistui vuonna 1989 Naantalinsalmen ylittävän, vuonna 1986 käyttöön otetun Naantalinsalmen sillan päähän. Tunnelin pituus on 320 metriä, ja se oli valmistuessaan manner-Suomen ensimmäinen maantietunneli. Rakennustyöt kestivät vuodesta 1985 vuoteen 1988.

Tunneli peruskorjattiin 2018–2019. Peruskorjaukseen kuului sisäpuolisten verhousrakenteiden, ajoratarakenteiden, valaistuksen, teknisten järjestelmien, tien kestopäällysteen ja ajoratamerkintöjen uusiminen. Tunnelin kumpaankin suuaukkoon asennettiin liikennevalot häiriötilanteiden varalle. Tunneliin saatiin kolme hätäasemaa, joista yksi on keskellä tunnelia ja yksi kummassakin suuaukossa. Hätäasemalla on palohälytyspainike, hätäpuhelin ja käsisammutin. Tunnelin liikennettä voidaan ohjata Turun tieliikennekeskuksesta, josta on useita kamerayhteyksiä tunneliin.

Suomen ensimmäinen maantietunneli on Godbyn kylässä Finströmissä Ahvenanmaalla sijaitseva 51-metrinen Färjsundin tunneli, joka on valmistunut vuonna 1958.

## Lähteet
Eetu Qvist

**Eetu Qvist** (s. 10. kesäkuuta 1983 Kuopio) on suomalainen jääkiekkoilija. Qvist on pelannut SM-liigaa KalPassa ja SaiPassa 210 ottelua tehoin 16+38=54. Kaudeksi 2007–2008 Qvist siirtyi Ruotsin Allsvenskaniin. IK Oskarshamnin urheilupäällikkö Dag Larsson kommentoi siirtoa seuraavasti: "– Olemme kuulleet paljon hyvää Eetusta ja siitä, että hänen pelityylinsä sopii paremmin Ruotsiin kuin Suomeen". Qvist olikin heti ensimmäisellä kaudellaan seuransa toiseksi paras pistemies keräten tehot 9+30=39 40 ottelussa. Qvist pelasi myös kaudella 2008–2009 IK Orskarshamissa. Kauden 2009–2010 hän kiekkoili niin ikään Allsvenskanissa pelaavassa IF Björklövenissä ja kaudeksi 2010–2011 hän siirtyi saman sarjan Bofors IK:hon. Qvist pelasi Boforsissa kaksi kautta ja jatkoi sieltä Ruotsin I-divisioonan IF Sundsvalliin.

## Lähteet
*
Achim Hill

**Achim Hill** (1. huhtikuuta 1935 Köpenick – 4. elokuuta 2015) oli saksalainen, Saksan yhdistynyttä joukkuetta ja Itä-Saksaa edustanut soutaja. Hän saavutti 1960-luvulla kaksi olympiamitalia.

Hill saavutti Rooman 1960 kesäolympialaisten yksikkösoudussa hopeaa. Hän hävisi Neuvostoliiton Vjatšeslav Ivanoville runsaat kuusi sekuntia. Neljä vuotta myöhemmin Tokion olympialaisissa hän sai toistamiseen hopeaa, kun jälleen Ivanov kiri lopussa hänen ohitseen ja voitti vajaan neljän sekunnin erolla. Méxicon 1968 olympialaisissa Hill sijoittui viidenneksi.

Hill voitti yksikkösoudun Euroopan mestaruuden vuonna 1967.

## Lähteet

* 
* 
* Sports123.com 
* Achim Hill Bio, Stats and Results  Olympics at Sports-Reference.com 

### Viitteet
Teodor Kocerka

**Teodor Kocerka** (6. elokuuta 1927 – 25. syyskuuta 1999) oli puolalainen soutaja. Hän saavutti yksikkösoudussa kaksi olympiamitalia.

Teodor Kocerka saavutti Helsingin 1952 kesäolympialaisten yksikkösoudussa pronssia edellään Neuvostoliiton Juri Tjukalov ja Australian Mervyn Wood. Neljä vuotta myöhemmin Melbournen olympialaisissa hän sijoittui neljänneksi. Rooman 1960 olympialaisissa hän saavutti toisen olympiapronssinsa hävittyään Neuvostoliiton Vjatšeslav Ivanoville ja Itä-Saksan Achim Hillille.

Yksikkösoudun Euroopan mestaruuden Kocerka voitti vuonna 1955. Lisäksi hän sai EM-hopeaa vuosina 1953 ja 1954 sekä EM-pronssia vuosina 1956 ja 1959.

## Lähteet
* 
* 
* Sports123.com
Adolf Kalsta

**Adolf Edmund Grönberg** myöh. **Kalsta** (2. huhtikuuta 1885 Joensuu – 21. elokuuta 1968) oli suomalainen jääkäriluutnantti ja asemapäällikkö. Hänen vanhempansa olivat rakennusmestari Bror Gustaf Adolf Grönberg ja Ida Sofia Skutnabb. Hänet vihittiin avioliittoon vuonna 1923 Ilmi Katrina Lenkkerin kanssa ja hänen kuoltua vuonna 1927 toisen kerran vuonna 1935 Aina Terttu Maria Tiaisen kanssa, joka hänkin kuoli vuonna 1937.

## Opinnot
Grönberg kävi viisi luokkaa Joensuun klassillisesta lyseota ja teki vuonna 1928 opintomatkan Saksaan.

## Jääkärikausi

Grönberg työskenteli vuodesta 1903 virkamiehenä valtionrautateillä ja toimi jääkäriliikkeen värvääjänä Nurmeksessa ja sen ympäristössä ennen kuin liittyi itse vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 9. huhtikuuta 1916, josta hänet siirrettiin 5. joulukuuta 1916 alkaen pataljoonan 1. komppaniaan. Hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän suoritti rintamapalveluksensa jälkeen Libaussa vuonna 1917 pidetyn radiokurssin. Libausta hän joutui hänellä todetun keuhkotaudin takia sairaalahoitoon ja siksi ei päässyt lähtemään muun lääkärijoukon mukana helmikuussa Suomeen vaan jäi Saksaan lääkärihoitoon.

## Sisällissodan jälkeinen aika
Grönberg palasi takaisin Suomeen sisällissodan jälkeen 12. kesäkuuta 1918 ja astui Suojeluskuntajärjestön palvelukseen ja hänet sijoitettiin paikallispäälliköksi Nurmeksen suojeluskuntaan, missä hän palveli 30. syyskuuta 1919 saakka, jolloin erosi suojeluskunnasta ja astui Valtion rautateiden palvelukseen kirjuriksi Hämeenlinnan asemalle. Vuonna 1920 hänet nimitettiin Mesterjärven asemapäälliköksi (hän vaihtoi nimensä Kalstaksi vuonna 1927) ja vuonna 1929 Nurmeksen asemapäälliköksi sekä vuonna 1935 Sortavalan asemapäälliköksi.

## Luottamustoimet
Kalsta toimi Nurmeksen kauppalanvaltuuston jäsenenä vuosina 1931–1935 ja terveydenhoitolautakunnan puheenjohtajana vuosina 1931–1935 sekä oli monissa muissa kunnallisissa luottamustoimissa Nurmeksessa.

## Talvi- ja jatkosota
Kalsta osallistui talvisotaan asemapäällikkönä Sortavalassa ja jäi Valtion rautateiltä eläkkeelle välirauhan aikana. Jatkosodan puhjettua hänet komennettiin paikallispäälliköksi Jääkäri suojeluskuntaan ja sen jälkeen väestönsuojelu tehtäviin. Hänet haudattiin Joensuuhun.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
*

### Viitteet
Paul Grégoire

**Paul Grégoire** OC (24. lokakuuta 1911 – 30. lokakuuta 1993) oli kanadalainen katolinen kirkonmies. Hän sai vihkimyksensä papiksi 22. toukokuuta 1937 ja piispaksi 27. joulukuuta 1961. Hän oli kardinaali vuodesta 1988, muttei ennättänyt osallistua konklaaveihin.

Hän toimi vuosina 1968–1990 Montréalin arkkipiispana. Edeltäjä oli Paul-Émile Léger ja seuraaja Jean-Claude Turcotte.

## Aiheesta muualla
*Catholic-Hierarchy.org: Paul Cardinal Grégoire
Apollonia

**Apollonia** () tai **Apollonía** () voi viitata seuraaviin:

## Henkilöitä

* Apollonia Aleksandrialainen (k. 249), aleksandrialainen kristitty marttyyri ja pyhimys
* Apollonia Kotero (s. 1959), yhdysvaltalainen näyttelijä

### Kuvitteellisia henkilöitä
* Apollonia Vitelli-Corleone, Mario Puzon menestysromaanissa Kummisetä ja Francis Ford Coppolan ohjaamassa elokuvissa Kummisetä.

## Paikkoja
### Nykyisiä paikkakuntia

* Apollonía, kylä Sífnoksen saarella Etelä-Egean saarten alueella Kreikassa
* Apollonía, Vólvin kunnan kunnallisyksikkö Thessalonikin alueyksikössä Keski-Makedonian alueella Kreikassa

### Antiikin aikaisia kaupunkeja

* Apollonia, kaupunki Aitoliassa lähellä Naupaktosta
* Apollonia, kaupunki Illyriassa nykyisen Albanian alueella
* Apollonia, kaupunki Kreetan pohjoisrannikolla
* Apollonia, kaupunki Kreetan etelärannikolla
* Apollonia, kaupunki Kyrenaikassa nykyisen Libyan alueella
* Apollonia, kaupunki Lyykiassa
* Apollonia, kaupunki Mygdoniassa antiikin Makedoniassa
* Apollonia, kaupunki Myysiassa
* Apollonia, kaupunki Palestiinassa, myöhempi Arsuf
* Apollonia, kaupunki Pisidiassa
* Apollonia, kaupunki Pontisessa Traakiassa, nykyinen Sozopol
* Apollonia, kaupunki Sikeliassa eli nykyisellä Sisilian saarella
* Apollonia, kaupunki Traakiassa
* Apollonia Rhyndakos-joella (*Apollonia ad Rhyndacum*), kaupunki Myysiassa

* Apellonia eli Apollonia, kaupunki Kreetan saarella
* Assos eli Apollonia, kaupunki Myysiassa tai Troaksessa
* Eleutherna eli Apollonia, kaupunki Kreetan saarella

## Muuta

* 358 Apollonia, asteroidi.
* *Apollonia melanostoma* eli *Neogobius melanostomus*, mustatäplätokko
* Suomen Hammaslääkäriseura Apollonia

## Lähteet
Jean-Claude Turcotte

**Jean-Claude Turcotte** OC (26. kesäkuuta 1936 Montréal – 8. huhtikuuta 2015) oli kanadalainen katolinen kirkonmies. Hänet vihittiin papiksi 24. toukokuuta 1959 ja piispaksi 29. kesäkuuta 1982. Hänestä tuli vuonna 1994 yksi kardinaaleista. Siten hän osallistui vuonna 2005 uuden paavin valinneeseen konklaaviin. 

Turcotte toimi vuodesta 1982 Suasin titulaaripiispana ja Montréalin apulaispiispana. Vuonna 1990 hän nousi Montréalin arkkipiispaksi Paul Grégoiren seuraajana.

## Aiheesta muualla
*Catholic-hierarchy.org: Jean-Claude Cardinal Turcotte
The Seventh Sign

**The Seventh Sign** on Yngwie Malmsteenin vuonna 1994 julkaistu studioalbumi.

## Kappaleet
#
#
#
#
#
#	
#
#
#
#
#
#
#

Kaikkien kappaleiden sävellys ja sanoitus: Yngwie Malmsteen, ellei toisin mainita
## Kokoonpano
*Yngwie Malmsteen – kitarat, basso, sitar, laulu kappaleessa "Angel in Heat"
*Michael Vescera – laulu
*Mats Olausson – kosketinsoittimet
*Mike Terrana – rummut

## Aiheesta muualla
* 
*
Gabriella Montez

**Gabriella Montez** on yksi High school musical -elokuvien päähenkilöistä. Gabriellaa esittää näyttelijä-laulaja Vanessa Hudgens. 

## High School Musical
Gabriella Montez saapuu East Highin uudeksi oppilaaksi. Hän tutustuu koulun koripallojoukkueen kapteeniin Troy Boltoniin (Zac Efron), jonka kanssa hän osallistuu koulun musikaalin koelauluihin. Myöhemmin Gabriellan ja Troyn suhde syvenee. He viettävät yhden kesän golfklubilla, jolla he molemmat työskentelevät. Pian molempien tulevaisuuden suunnitelmat pakottavat Gabriellan valitsemaan Troyn ja opiskelun välillä. Hän lähtee opiskelemaan muualle, mikä on Troylle pettymys. Troy lähtikin Gabriellan perään ja sai opiskelupaikan läheltä häntä, minkä jälkeen heidän suhteensa alkoi taas kukoistaa. 

Gabriella on luonteeltaan ystävällinen ja määrätietoinen. Hän on hyvä motivoimaan toisia: hän suostutteli koko luokan mukaan kevätmusikaaliin.
Kevään musikaali on tärkeä Troylle ja Gabriellalle. Sharpay Evans yrittää erottaa Troyn ja Gabriellan. Hän päättää siirtää kymmenottelun ja koripallo-ottelun samalle päivälle koe-esiintymisen kanssa. Kuitenkin he onnistuvat pääsemään musikaaliin. East High voittaa mestaruuden.
Mohamed Selliti

**Mohamed Selliti** (, s. 28. maaliskuuta 1981 Teboursouk) on tunisialainen jalkapalloilija. Hyökkääjänä pelaava Selliti edustaa Tunsian pääsarjassa Stade Tunisienia.

## Ura
Sellitin ura ammattilaisena alkoi kaudella 2001–2002 Olympique de Béjan riveissä, jossa hän vietti yhden kauden siirtyen kaudeksi 2002–2003 Stade Tunisieniin. Kausi meni vakuuttavasti, kun Selliti voitti Tunisian liigan maalikuninkuuden 12 maalilla ja auttoi joukkuettaan voittamaan Tunisian cupin samalla kaudella. Hän kuitenkin päätti menestyksestä huolimatta siirtyä isompaan seuraan Club Africainiin, jossa Sellitin ura ei kuitenkaan saanut uutta nousua ja hän onnistui maalinteossa vain neljä kertaa kahden kauden aikana. Heikoista esityksistä huolimatta Selliti sai mahdollisuuden edustaa ES Sahelia, jossa hänen uransa kuitenkin meni rikkonaiseksi loukkaantumisten merkeissä. Siitä huolimatta Selliti juhli joukkueen mukana Tunisian mestaruutta ja Afrikan Mestarien liigan voittoa. Vuonna 2007 Selliti päätti siirtyä takaisin Stade Tunisieniin, jossa ensimmäisellä kaudellaan hän onnistui tekemään kolme maalia.

Kolmen vietetyn kauden päätteeksi Selliti siirtyi ensimmäistä kertaa pelaamaan kotimaansa ulkopuolelle Egyptiin Ismailiin. Yhden kauden päätteeksi Selliti palasi takaisin Stade Tunisieniin kaudella 2010-2011.

### Maajoukkue
Tunisian maajoukkueessa Selliti pelasi ensi kerran 21. elokuuta 2002 Ranskaa vastaan pelatussa ystävyysottelussa. Hän pelasi ottelun viimeiset 18 minuuttia. Yhteensä Selliti on pelannut 13 maaottelua.

## Saavutukset
* Tunisian mestari: 2007
* Afrikan Mestarien liiga: 2007
* Tunisian cup: 2003
* Tunisian liigan maalikuningas: 2003 (12 maalia)

## Lähteet
* National Football Teams 
* Football Database 
* Kawarji.com 
* Zerozerofootball.com 

### Viitteet
Saint-Lager-Bressac

**Saint-Lager-Bressac** on kunta Ardèchen departementissa Ranskassa. Siellä on arviolta 902 asukasta (vuonna 2013) ja sen pinta-ala on 15,37 neliökilometriä. 

## Lähteet

## Aiheesta muualla
Lentävien tikarien talo

**Lentävien tikarien talo** (, pinyin: *Shí miàn mái fú*) on vuonna 2004 ilmestynyt Zhang Yimoun ohjaama kiinalainen romanttinen toiminta-/wuxiaelokuva. Elokuva poikkeaa useista wuxia-genren elokuvista tarinallaan, joka on huomattavasti romanttisempi kuin useimmat tyylilajin elokuvista.

Elokuva sijoittuu Tang-dynastian aikaan, jolloin hallitus taistelee kapinallisia sotajoukkoja vastaan. Sotapäällikkö Jin (Takeshi Kaneshiro) pelastaa sokean kapinallisen Mein (Zhang Ziyi) toivoen saavansa tästä saattajan Lentävien tikarien talo -nimisen kapinallisjoukon luo. Matkan aikana he kuitenkin rakastuvat.

*Lentävien tikarien talo* on saanut erinomaisen vastaanoton ja keräsi lukuisia ehdokkuuksia ja palkintoja kansainvälisiltä elokuvajuhlilta. Elokuvaaja Zhao Xiaoding sai kolme palkintoa parhaasta kuvauksesta ja neljä ehdokkuutta, muun muassa BAFTA- ja Oscar-ehdokkuuden. Ohjaaja Zhang Yimou palkittiin kahdesti ja hän sai juhlilta viisi ehdokkuutta. Kaikkiaan elokuva palkittiin 16 kertaa ja oli ehdolla 36 kertaa.

## Rooleissa

## Lähteet
* 

## Aiheesta muualla
*Virallinen sivusto 
*Arvosteluja Metacritic-sivustolla  
*Elokuva Rotten Tomatoes -sivustolla
Agrianit

**Agrianit** () olivat antiikin paionialainen heimo, joka asutti pääasiassa Traakiaa ja Makedonian valtakuntaa. Agrianit taistelivat Aleksanteri Suuren armeijassa kevyenä jalkaväkenä kantaen aseinaan keihäitä, mutta ei suurempia suojavarusteita. Aleksanteri käytti agrianeja usein ja he osoittautuivatkin erinomaisiksi taistelijoiksi vuoristoisissa maastoissa, missä falangin oli mahdotonta liikkua. Agrianeja sijoitettiin myös hypaspistien ja toveriratsuväen joukkoon armeijan oikealla siivellä.

Agrianit palvelivat Makedonian armeijoissa myös Aleksanteri Suuren kuoleman jälkeen. He osallituivat muun muassa kolmanteen makedonialaissotaan (171–168 eaa.), jossa heidän lukumääränsä oli noin 3&nbsp;000.

## Lähteet

## Aiheesta muualla
* Ancientbattles.Com - Agrianians
Jamel Zabi

**Jamel Zabi** (s. 19. kesäkuuta 1975) on tunisialainen entinen jalkapalloilija. Hyökkääjänä pelannut Zabi lopetti uransa CA Bizertinin paidassa voitettuaan Tunisian liigacupin vuonna 2004.
 
## Saavutukset
* **[[Tunisian liigacup]]**: 2004

## Lähteet
* National Football Teams
* Footmercato.net
Eurypylos

**Eurypylos** (, ) oli kreikkalaisessa mytologiassa useamman mieshahmon nimi.

## Telefoksen poika
Eurypulos, Telefoksen ja Astyokhen poika, jonka hänen äitinsä lahjoi kultaisella viiniköynnöksellä taistelemaan Troijan puolella myysialaisten johtajana. Hän taisteli urhoollisesti ja surmasi Makhaonin ja Nireuksen ennen kuin Neoptolemos tappoi hänet.

## Thestioksen poika
Eurypulos, Thestioksen poika, osallistui Kalydonin metsäkarjun metsästykseen. Tapahtuman aikana hän loukkasi Atalantea, jonka vuoksi Meleagros surmasi hänet.

## Euaimonin poika
Eurypulos, Thessalian kuningas ja Euaimonin ja Eurythemiin poika, joka aikanaan Helenan kosijana antamansa valan perusteella johti soturinsa 40 aluksella Troijan sotaan.

Eurypulos taisteli sodassa urhoollisesti ollen yksi kreikkalaisten suurimpia sankareita. Hän oli myös yksi niistä, jotka olisivat hyväksyneet Hektorin haasteen kaksintaisteluun, mutta arpa ei ratkennut hänen hyväkseen. Hän meni auttamaan Aiasta, Oileuksen poikaa, kun tämä oli haavoittunut ja väsynyt taistelemisesta. Tämän aikana hän kuitenkin haavoittui itse Pariin nuolesta. Kun Patroklos huolehti Eurypuloon haavasta, tämä vakuutti Patrokloksen osallistumaan taisteluun siitäkin tapauksessa, että Akhilleus ei itse haluaisi osallistua. Eurypulos mainitaan myös yhtenä Troijan puuhevoseen piiloutuneista miehistä.

Sodan jälkeen Eurypulos sai saaliikseen arkun, jonka Aineias oli hylännyt paetessaan Troijasta. Kassandra oli kuitenkin asettanut arkun päälle kirouksen, joka kohtaisi sitä kreikkalaista, joka arkun avaisi. Arkun sisällä oli Dionysoksen kuva, jonka Hefaistos oli takonut ja jonka Zeus oli antanut troijalaisille. Kun Eurypulos avasi arkun, tuli hän hulluksi. Hetkellisen täysjärkisyyden aikana hän kysyi neuvoa Delfoin oraakkelilta, joka neuvoi häntä etsimään ihmisiä, jotka tekisivät epätavallisen uhrauksen, ja asettumaan samaan paikkaan asumaan. Lopulta hän saapui Patraalle, jossa ihmiset olivat uhraamassa nuorukaista ja neitoa Artemiille hyvitääkseen Komaithon ja Melanippoksen tekemän temppelin häpäisyn. Kaupungin ihmiset tunnistivat Eurypuloksen johtajaksi, jonka oraakkeli oli heille kertonut tulevan, ja tekivät hänet kuninkaakseen. Tämän jälkeen Eurypulos sai järkensä takaisin, eikä kaupungissa tarvinnut enää uhrata ihmisiä Artemiille.

## Poseidonin poika
Eurypulos, Poseidonin ja Astypalaian poika, oli Kosin saarten kuningas ja Khalkiopen isä. Hänet surmasi Herakles, joka palatessaan Troijasta nousi pimeällä maihin Kosissa, ja paikalliset asukkaat luultua häntä merirosvoksi hyökkäsivät hänen kimppuunsa. Toisen tradition mukaan Herakles hyökkäsi saarelle siepatakseen Khalkiopen.

## Herakleen poika
Eurypulos, Herakleen ja Thespioksen tyttären Euboten poika.

## Nimen muita merkityksiä

* 4501 Eurypylos, troijalaisiin kuuluva asteroidi

## Lähteet
Peter Benenson

**Peter Benenson** (31. heinäkuuta 1921 Lontoo &ndash; 25. helmikuuta 2005 Oxford) oli englantilainen asianajaja, joka tunnetaan parhaiten Amnesty Internationalin perustajana. Amnesty International on maailmanlaajuinen ihmisoikeusjärjestö, jolla on nykyisin yli kolme miljoonaa kannattajaa ympäri maailmaa.

## Amnestyn perustaminen ja virka kansliapäällikkönä 1961–68
Vuonna 1961 Benenson kuuli kahdesta portugalilaisesta opiskelijasta, jotka oli vangittu näiden juotua maljan vapaudelle. Opiskelijoiden tarinasta havahduttuaan hän päätti kirjoittaa ihmisoikeuksista lehtiartikkelin, jolle hän antoi nimen *[[The Forgotten Prisoners]]* (). Benenson näytti artikkelia ystävälleen Louis Blom-Cooperille, joka suositteli sen lähettämistä liberalistisena tunnetulle The Observer -lehdelle, joka julkaisi sen 28. toukokuuta 1961. Artikkelissa Benenson kirjoitti, että mikäli ihmiset toimisivat yhdessä ihmisoikeusrikkomuksia vastaan, ne voitaisiin estää. Artikkeli levisi pian julkaisunsa jälkeen ympäri maailmaa ja Amnesty perustettiin epävirallisesti jo pari päivää artikkelin alkuperäisen julkaisun jälkeen.

1960-luvun lopulla puolueettomana järjestönä tunnetussa Amnestyssa jouduttiin pohtimaan, horjuttaisiko rahallisen tuen ottaminen ystävämielisiltä valtioilta järjestön puolueettomuutta. Muiden tietämättä Benenson oli jo aikaisemmin ottanut tukea Britannialta järjestön Rhodos-toimintaa varten. Kun Ruotsin Amnesty paljasti Britannian osallistuneen ihmisten kidutukseen Adenissa, Benenson tajusi tehneensä vakavan virheen. Tämän jälkeen Benensonin ja Britannian välit mutkistuivat. Benenson alkoi vainoharhaisesti epäillä, että Britannian hallitus pyrki kaappaamaan Amnestyn itselleen. Tämän takia Amnesty harkitsi jopa koko organisaationsa siirtämistä pois Britanniasta. Britannian tuen vuodettua julkisuuteen Benenson joutui eroamaan virastaan Amnestyn kansliapäällikkönä vuonna 1968. Hänen tilalleen nimitettiin Martin Ennals.

## Katso myös
* Amnesty Internationalin historia

## Lähteet

## Aiheesta muualla
* Peter Benensonin muistokirjoitus Helsingin Sanomissa
Aerosmith (albumi)

**Aerosmith** on samannimisen yhtyeen vuonna 1973 julkaistu ensimmäinen studioalbumi. Sen julkaisi Columbia Records. Albumin teon jälkeen yhtye lähti kiertueelle.

## Kappaleet
Kaikki kappaleet säveltänyt Steven Tyler, ellei toisin mainita.

**A-puoli**
#
#
#
#

**B-puoli**
#
#
#
#

## Tekijät
### Muusikot
*Tom Hamilton - basso
*Joey Kramer - rummut
*Joe Perry - kitara, lyömäsoittimet, taustalaulu
*Steven Tyler - laulu, huuliharppu, lyömäsoittimet, koskettimet, mellotron, puuhuilu
*Brad Whitford - kitara

*David Woodford - saksofoni kappaleissa "Mama Kin" ja "Write Me"

### Tuotanto
*Tuottaja: Adrian Barber
*Tekniikka: Adrian Barber, Caryl Weinstock

## Listasijoitukset
**Albumi** - Billboard (Pohjois-Amerikka)

**Singlet** - Billboard (Pohjois-Amerikka)

## Sertifikaatiot
Cherno Samba

**Cherno Samba** (s. 10. tammikuuta 1985, Banjul, Gambia) on gambialais–englantilainen jalkapalloilija, joka edusti Veikkausliigassa pelaavaa FC Hakaa. Hän edustaa maajoukkuetasolla Gambiaa, vaikka pelasi alle kaksikymmentävuotiaiden ikäluokkaan asti Englannin maajoukkueessa. Hakan ja Cherno Samban välinen sopimus purettiin maaliskuun lopussa 2009. Samba oli ollut tammikuun 2009 lopusta vapaa etsimään uutta seurajoukkuetta vapaan agentin statuksella, ja sopimuksen purku tapahtui parin kuukauden viiveellä.

Tämän jälkeen Samba siirtyi Kreikan 2:lle sarjatasolle Panaoitoliokos-seuraan.  Samban peliaika Kreikan superliigaan nousseessa joukkueessa jäi vähäiseksi.   Maaliskuussa 2012 Samba teki sopimuksen Norjan 3:lle sarjatasolle seuraan nimeltä FC Tonsberg. 

## Aiheesta muualla
*Cherno Samba FC Hakan sivuilla
*Haka ja Cherno Samba yhteisymm&auml;rrykseen sopimuksen purkamisesta
*Cherno Samba FK Tonsbergiin
Tank Abbott

**David Lee ”Tank” Abbott** (s. 26. huhtikuuta 1965) on yhdysvaltalainen vapaaottelija ja entinen showpainija.

## Vapaaottelu-ura
Abbott aloitti uransa vuonna 1995 osallistuessaan *[[Ultimate Fighting Championship|UFC]] 6* -turnaukseen. Ensimmäisessä ottelussaan hän tyrmäsi vakuuttavasti 170 kiloisen John Matuan kahdeksassatoista sekunnissa. Toisessa ottelussaan hän tyrmäsi toisen ison miehen, Paul Varelansin, vajaassa kahdessa minuutissa päästen turnauksen finaaliin, johon vastaan asettui Oleg Taktarov. Yli 17 minuuttia kestäneen ottelun voiton vei kuitenkin Taktarov, voittaen turnauksen. Ottelun jälkeen molemmat ottelijat olivat kaikkensa antaneita ja Taktarov jouduttiin taluttamaan häkistä ulos.

Abbott osallistui myös myöhempiin turnauksiin, joissa ei yltänyt paremmille saavutuksille. Hän pääsi kuitenkin haastamaan raskaan sarjan mestarin Maurice Smithin titteliotteluun 17. lokakuuta 1997 käytyyn *UFC 15* -tapahtumaan. Tuossakaan ottelussa Abbott ei saavuttanut päämäärää ja mahdollisuudet UFC-titteleihin olivat ohi.

Toistaiseksi viimeisen UFC-ottelunsa Abbott otteli 21. marraskuuta 2003 järjestetyssä *UFC 45* -tapahtumassa Wesley Correiraa vastaan, kärsien neljännen perättäisen tappion. Tällöin Abbottin ottelutilastot olivat 8-10. UFC:n jälkeen hän on otellut viisi ottelua, joista neljä viimeisintä ovat tappioita.

Viimeisimmän ottelunsa Abbott otteli 16. helmikuuta 2008 EliteXC:n tapahtumassa Kimbo Slicea vastaan.

Abbottin ottelutyyli perustuu hänen omien sanojensa mukaan baari- ja katutappeluihin. Vähäisestä menestyksestään huolimatta hän onkin monien fanien suosiossa erilaisen ottelutyylinsä ansiosta, johon sisältyvät voima ja aggressiivisuus.

## Showpainiura
Abbott työskenteli pari vuotta World Championship Wrestlingissä 2000-luvun taitteessa. Hänen gimmickinsä oli todellinen tappelija, joka tyrmää jokaisen painijan yhdellä iskulla. Hänellä oli pieni feudi Goldbergin kanssa, joka tosin loppui lyhyeen. Myöhemmin Abbottista alkoi tulla enemmän komediahahmo, varsinkin liittyessään *Three Count* -nimiseen poikabändiparodia ryhmään.

Abbottin viimeinenkin uskottavuus meni, kun hän jobbasi näyttelijä David Arquettelle (josta tosin myöhemmin tuli WCW:n maailmanmestari). Muutaman hävityn ottelun jälkeen loppui Abbottin showpainiura, kun samoihin aikoihin kaatui myös WCW.

## Tank Abbottin vapaaottelutilastot
***Ottelut:** 24
****Voitot:** 10
***Tyrmäyksellä: 6
***Luovutuksella: 3
***Tuomaripäätöksellä: 1
****Tappiot:** 14
***Tyrmäyksellä:6
***Luovutuksella: 6
***Tuomaripäätöksellä: 2
****Tasapelit:** 0

## Lähteet

## Aiheesta muualla
*David "Tank" Abbottin vapaaottelutilastot sherdog.comissa
*Tank Abbottin profiili Online World of Wrestling sivustolla
Richard Schodde

**Richard Schodde** (23. syyskuuta 1936) on australialainen lintutieteilijä ja kasvitieteilijä.

Schodde valmistui filosofian tohtoriksi Adelaiden yliopistossa 1970. Siitä pitäen hän työskenteli CSIRO:n *Australian National Wildlife Collection* -kokoelmayksikön kuraattorina ja johtajana.

Vuodesta 1970 vuoteen 2000 Schodde johti linnusto- ja kasvillisuustutkimuksia, jotka auttoivat perustamaan Kakadun kansallispuiston ja loivat perustan Australian ensimmäisen maailmanperintökohteen perustamiselle Queenslandin koillisosien kosteille trooppisille alueille. Kaikkiaan hänen johtamansa tutkimukset tuottivat 50&nbsp;000 näytteen museokokoelman.

Schodde julkaisi yli 150 artikkelia, kirjaa ja kirjasta Australian lintujen systematiikasta, eliömaantieteestä ja evoluutiosta. Hän kehitti teorian, jonka mukaan Australian nykyinen linnusto on kehittynyt sademetsien lajistosta.

Richard Schodde oli American Ornithologists' Unionin kirjeenvaihtajajäsen, International Ornithological Committeen pysyvän nimistökomitean puheenjohtaja ja International Ornithological Congressin koollekutsuja sekä vuonna 1974 että 1990.

Schodde nimesi lukuisia lintujen alalajeja, sekä yksin että muiden tutkijoiden kanssa, muun muassa tyynenmerenpääskyn alalajin *Hirundo tahitica albescens*.

Schodden nimeämien kasvien tieteellisen nimen perässä käytetään nimen jälkeen liittettävää auktorilyhennettä **Schodde**.

## Lähteet
* 

### Viitteet
Koróneia (Boiotia)

**Koróneia** () on Kreikan kylä sekä samanniminen Livadeián kunnan kunnallisyksikkö (Δημοτική Ενότητα Κορωνείας, *Dimotikí Enótita Koroneáas*) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 3&nbsp;170 ja varsinaisen Koróneian kylän väkiluku 222 (vuonna 2011).

Koróneian kylä sijaitsee noin 21 kilometriä kaakkoon Livadeián kaupungista. Kylä on ottanut nimensä antiikin ajan Koroneian kaupungista, joka sijaitsi noin neljä kilometriä pohjoiseen nykyisestä kylästä. Nimi tulee ”kukkulaa” tarkoittavasta sanasta *koronē*. Koróneian kunnallisyksikkö käsittää Livadeián kunnan itäosan.

## Historia
### Antiikki

Antiikin Koroneia oli Thessaliasta paenneiden boiotialaisten perustama. Kaupungin lähellä oli Athene Itonialle omistettu temppeli. Koroneian lähellä käytiin kaksi merkittävää taistelua, Koroneian ensimmäinen taistelu vuonna 447 eaa. ja Koroneian toinen taistelu vuonna 394 eaa.

### Nykyinen kylä

Myöhemmin syntyneen nykyisen kylän nimi oli alun perin *Koutoumoulás* (Κουτουμουλάς). Se nimettiin uudestaan antiikin aikaisen kaupungin kunniaksi vuonna 1915.

Koróneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Livadeián kuntaan yhdessä Chairóneian, Dávleian ja Kyriákin kanssa.

## Kunnallisyksikön osat

Koróneian kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Habib (televisiosarja)

**Habib** on ruotsalainen kahdeksanosainen nuortensarja, joka kertoo 11-vuotiaasta syyrialaisesta Habibista, joka elää tukholmalaisessa lähinnä maahanmuuttajien asuttamassa lähiössä Albyssä. Habib sotkeutuu joka jaksossa erilaisiin, todella tyypillisiin varhaisteinin ongelmiin, joita ovat mm. juuri ennen koulubileisiin menoa huomattu finni, kymmenestä metristä hyppääminen osoitukseksi rohkeudesta ja ihastuksen kääntyminen vastaan vääriin käsiin joutuneen rakkauskirjeen takia.

## Muut henkilöt
**Alex** on Habibin paras ystävä. Hänellä pitkät ruskeat hiukset, ja hän on pitkä ja hoikka. Alex tunnetaan pelottelustaan, keppostelustaan ja vahingoniloisesta huumorintajustaan. Alex tuntuu ensimmäisissä jaksoissa olevan ihastunut Emineen, mutta kertoo Habibille, että yrittää vältellä Emineä koko lopun ala-asteen ajan. Alex on kansalaisuudeltaan chileläinen.

**Emine** on häijy muodin perässä juokseva aina täydellisyyteen pyrkivä tyttö ja luokan "leija". Hän on opettajan lellikki. Hän tekee mitä vain, ettei Paris rakastuisi Habibiin, vaikka itse haikaileekin jatkuvasti Alexin perään. Emine on turkkilainen.

**Paris** on Habibin ihastuksen kohde. Hän on Eminen hyvä ystävä ja Habibin rinnakaisella luokalla. Paris on kotoisin Algeriasta.

**Dani** on bulgarialaisen makeiskauppiaan poika, jolla on aina taskut täynnä lakritsia ja purukumia. Vaikka Dani on hieman ylpistynyt, hän on kuitenkin avoin ja rento. Hänellä on Jessica-niminen sisko, josta Habib tekee haastattelun todistaakseen hyppynsä sillalta.

**Winston** on swazimaalaisen kaivosmiesisän ja yhdysvaltalaisen kosmetologin poika. Hän pienikokoinen ja hiljainen, mutta todella fiksu. Vaikka hän on pelkuri ja melko herkkä, silti hän on tyttöjen suosikki. Habib tapaa Winstonin jaksossa 3 *Luokkajuhlahuolia*.

**Tony** on Habibin lukion toista luokkaa käyvä isoveli. Tony on vuosikurssinsa paras oppilas ja todellinen nörtti, joka kuitenkin pysyy suosittuna ja rentona. Hänellä on usein kärhämää Habibin kanssa, koska hänellä on koko asunnon ainoa tietokone ja Habibilla on taipumusta käyttää sitä salaa.

**Lucia** on Habibin 9-vuotias sisko. Lucialle erityisen tärkeää on aina esimerkiksi kotona syötävän ruoan teema. Jonain päivänä sen täytyy olla kolmionmuotoista, joskus taas kokonaan vihreää. Lucia on puhelias, ja hänelle syntyy joka aiheesta valtavasti kysymyksiä.

**Leona** on luokan ainoita kokonaan ruotsalaisia oppilaita. Leonalla on vaaleat ja tasaisen pitkät hiukset, ja hän on luokan pisin. Hänen koulumenestyksensä ei ole parasta luokkaa. Leona seurustelee Danin kanssa.

**Ninos** kuuluu rinnakaisluokan oppilaisiin ja on Habibin kilpakosija. Ninoksella on lyhyet ja ohuet hiukset. Hänellä on toisessa korvassa korvakoru. Hän seurustelee virallisesti Parisin kanssa kunnes jättää hänet, kun Ninos nähdään luokkaretkellä vieraan tytön kanssa vuoristoradassa.
Malurit (suku)

**Malurit** (*Malurus*) on malurien heimoon (*Maluridae*) kuuluva varpuslintusuku, johon BirdLifen mukaan kuuluu 11 lajia:

*Australiansinimaluri (*Malurus splendens*)
*Mustakurkkumaluri (*Malurus lamberti*)
*Mustamaluri (*Malurus alboscapulatus*)
*Papuansinimaluri (*Malurus cyanocephalus*)
*Punaselkämaluri (*Malurus melanocephalus*)
*Purppurakruunumaluri (*Malurus coronatus*)
*Sademetsämaluri (*Malurus amabilis*)
*Sinikurkkumaluri (*Malurus cyaneus*)
*Siniliuskemaluri (*Malurus pulcherrimus*)
*Vaaleapäämaluri (*Malurus elegans*)
*Valkosiipimaluri (*Malurus leucopterus*)

## Lähteet

## Aiheesta muualla
*ITIS: Malurus
Joël Abati

**Joël Abati** (s. 25. huhtikuuta 1970 Fort-de-France) on ranskalainen käsipalloilija ja olympiavoittaja. Hän edustaa ranskalaista Montpellier HB:ta, jota ennen hän on pelannut muun muassa SC Madgburgissa.

Maajoukkueessa Abati on ollut voittamassa kultaa Pekingin olympialaisista. Lisäksi hän oli mukana MM-kisojen kultaa voittaneessa joukkueessa Ranskan kotikisoissa 2001. Abati on ollut voittamassa myös kahta pronssimitalia MM-kisoista sekä yhtä kultaista ja yhtä pronssista EM-kisoista. 

Abati on voittanut seuratasolla kolme kertaa Euroopan cupin SC Magdeburgin riveissä. Samassa joukkueessa hän voitti myös Mestarien liigan vuonna 2002.

## Lähteet
William Thomas Blanford

**William Thomas Blanford** (7. lokakuuta 1832 Lontoo – 23. kesäkuuta 1905 Lontoo) oli englantilainen geologi ja luonnontieteilijä.

Blanford kävi yksityiskouluja Brightonissa ja Pariisissa. Hän asui kaksi vuotta Civitavecchiassa perehtyen kaupankäyntiin. Palattuaan Englantiin 1851 häntä kannustettiin aloittamaan opiskelu vastaperustetussa *Royal School of Mines*, nykyisin osa Imperial College London'ia, jossa hänen nuorempi veljensä Henry F. Blanford (1834–1893), myöhemmin Intian Ilmatieteen laitoksen johtaja, oli jo aloittanut opinnot. William Blanford opiskeli De la Bechen, Lyon Playfairin, Edward Forbesin, Ramsayn ja Warington Smythin oppilaana. Tämän jälkeen hän vietti kaksi vuotta Freibergin kaivoskoulussa, ja vuoden 1854 lopulla sekä hän että hänen veljensä saivat virat Intian Geologisesta tutkimuslaitoksesta. Tässä laitoksessa Blanford palveli 27 vuotta, jääden eläkkeelle 1882. Eläkepäivinään hän toimitti *Fauna of British India* sarjaa.

Blanford työskenteli Intian eri osissa, muun muassa Raniganjin hiilialueella, Bombayssa ja Talcherin hiilialueella. Geologian lisäksi hän oli kiinnostunut myös eläimistä, eritoten maalla elävistä nilviäisistä ja selkärankaisista. 1866 hän osallistui Etiopian-retkelle, seuraten armeijan mukana Magdalaan ja takaisin. Vuosina 1871–1872 hän toimi *Persian Boundary Commission*in jäsenenä.

Basran matkan jälkeen Blanford matkusti Gwadariin, josta hän matkusti Šīrāziin Oliver St Johnin seurueen mukana. Täältä hän kulki yksinään Esfahanin kautta Teheraniin, jossa hän liittyi Sir Richard Pollockin seuraan. Hän kävi Elbrusilla ja palasi Englantiin Kaspianmeren, Astrahanin, Moskovan, Pietarin ja Berliinin kautta. Matkallaan hän oppi paljon alueen luonnonhistoriasta ja laati havainnoistaan eläintieteellisen raportin.

Bolognan Geologisessa kongressissa Blanford edusti Intian hallitusta.

Vuonna 1883 hän avioitui Ida Gertrude Bellhousen kanssa ja asettui Bedford Gardensin Campden Hilliin.

Monista palveluksistaan geologialle Lontoon geologinen seura (Geological Society of London) palkitsi Blanfordin *Wollaston mitalilla* vuonna 1883. Royal Society palkitsi hänet työstä Brittiläisen Intian eläintieteen ja geologian parissa *royal medalilla* 1901. Hänet valittiin Geologisen seuran (Geological Society) puheenjohtajaksi 1888.

Blanford tutki paljon myös lintuja, ja nimesi muun muassa etiopianhaarapääskyn (*Hirundo aethiopica*).

## Tärkeimmät teokset
* *Mollusca: Testacellidae and Zonitidae*. Taylor & Francis, Lontoo (1908).
* *The distribution of vertebrate animals in India, Ceylon, and Burma*. Published for the Royal Society by Dulau and Co., Lontoo (1901).
* *The fauna of British India, including Ceylon and Burma. Mammalia*. Taylor and Francis, Lontoo (1888-1891).
* *Observations on the Geology and Zoology of Abyssinia*. Macmillan and Co., Lontoo (1870).
* *Manual of the Geology of India* (yhdessä H. B. Medlicottin kanssa) (1879).
* *Birds* (kolmas osa E. W. Oatesin *Fauna of British India* sarjassa).
Louis-Auguste Bisson

**Louis-Auguste Bisson** (21. huhtikuuta 1814 Pariisi – 12. toukokuuta 1876 Pariisi) oli ranskalainen valokuvaaja. Hän perusti valokuvausateljeen vuonna 1841, johon hänen veljensä Auguste-Rosalie Bisson tuli osakkaaksi. Heidät tunnettiin nimellä Bissonin veljekset. 

## Bissonin veljekset
Veljekset osallistuivat vuonna 1860 Ranskan keisarin Napoleon III:n seurueessa Savoijiin suuntauvalle matkalle. Heidän siellä ottamansa upeat maisemakuvat ovat jääneet valokuvauksen historiaan. Myönteiset kommentit saivat Auguste-Rosalien lähtemään seuraavana vuonna Mont Blancille. Hän käytti kuvia ottaessaan kollodium-menetelmää, jossa negatiivit olivat hyvin suuria, jopa 30 cm × 40 cm.

Koska he pitivät kiinni suurista kuvista, vaikka muoti oli siirtynyt pieniin carte de visite -kokoisiin kuviin, kilpailijat menestyivät paremmin ja he joutuivat neljän vuoden kuluttua lopettamaan toimintansa.

Bissonin veljesten maineikkaimpia kuvia on kuva säveltäjä Frédéric Chopinista, jota sanotaan ainoaksi tiedossa olevaksi. Kuvan alkuperästä on kuitenkin esitetty epäilyjä, joihin ei ole saatu luotettavaa vastausta, ja siksi kuva jätettiin Ranskan kansalliskirjastossa vuonna 1999 järjestetyn *Les Bissons Photographes* -näyttelyn ulkopuolelle.

## Lähteet
* Bissonit 

## Aiheesta muualla
Herakleia Lynkestis

**Herakleia Lynkestis** (, myös ; ) oli antiikin aikainen kaupunki Lynkestiissä Makedoniassa nykyisen Pohjois-Makedonian alueella. Se sijaitsi lähellä nykyistä Bitolaa.

## Maantiede

Herakleia sijaitsi lisänimensä mukaisesti Lynkestiissä Ylä-Makedoniassa, ja oli sen tärkein kaupunki. Sen arkeologinen kohde sijaitsee nykyisen Bitolan kaupungin eteläpuolella. Kaupunki oli rakennettu matalalle kukkulalle ja sen rinteisiin, ja sen ympäristö oli vuorten ympäröimää tasankoa.

Läheltä kulki kaksi merkittävää tietä. Toinen tie saapui kaupunkiin lännestä Adrianmeren rannikolta ja Lykhnidoksesta ja jatkoi idässä Edessaan ja Traakian suuntaan, ja tunnettiin roomalaisella kaudella Via Egnatiana. Herakleia sijaitsi jotakuinkin tien puolivälissä. Sen etäisyys lännenpuolen Lykhnidoksesta oli 46 roomalaista mailia ja idänpuolen Edessasta 64 mailia. Toinen tie suuntasi koilliseen kohti Styberraa, Pelagoniaa ja Stobia.

## Historia

Herakleian historiasta tiedetään antiikin lähteistä vain vähän. Kaupungin perustamisvuotta ei tunneta varmuudella, mutta useimmat historioitsijat ovat sitä mieltä, että sen perusti Makedonian kuningas Filippos II todennäköisesti jonkun varhaisen illyrialaisia vastaan suuntautuneen sotaretken aikana, joko 359–358 eaa. tai 356 eaa. Kaupunki nimettiin Herakleen mukaan. Kaupungin strateginen sijainti teiden risteyksessä ja Makedonian valtakunnan rajalla teki siitä tärkeän kaupungin ja Lynkestiin keskuksen.

Kun roomalaiset valtasivat Makedonian vuonna 168 eaa., se jaettiin neljään tasavaltaan, joista yhden pääkaupungiksi tuli Herakleia Lynkestis. Kaupungin kautta kulkenut itä-länsisuuntainen tie rakennettiin roomalaiseksi tieksi, Via Egnatiaksi, vuoden 148 eaa. jälkeen. Herakleia toimi eräänä Julius Caesarin tukikohdista hänen sisällissotiensa aikana, ja sinne asettui veteraaneja. Caesarin sisällissotaa käsittelevän teoksen käsikirjoittajat kuitenkin sekoittivat Herakleia Lynkestiin Herakleia Sintikeen traakialaisessa Makedoniassa.

Varhaisella bysanttilaisella kaudella Herakleia toimi piispanistuimena, ja sen piispoja tunnetaan 300–500-luvuilta. Ostrogootit tuhosivat kaupungin Teoderikin johdolla vuonna 472 ja uudelleen vuonna 479. Kaupunki kunnostettiin tämän jälkeen. Kaupungin historia päättyy, kun slaavit valtasivat sen 500-luvun lopulla.

## Rakennukset ja löydökset

Herakleian akropolis eli linnavuori ja yläkaupunki on ollut ympäröity muurein, joista on löydetty osia. Akropoliin rinteessä on roomalainen teatteri, jota on kunnostettu. Alakaupungin pääosa sijaitsi akropoliin eteläpuolella. Rakennuslöytöihin lukeutuu myös useita basilikakirkkoja, jotka on ollut koristeltu mosaiikkilattioin.

## Lähteet

## Aiheesta muualla
Julia Sweeney

**Julia Sweeney** (s. 10. lokakuuta 1959 Spokane, Washington) on yhdysvaltalainen näyttelijä ja kirjailija. Hän tuli tunnetuksi The Groundlings -improvisaatiokomediaryhmästä ja pääsi myöhemmin muun muassa *[[Saturday Night Live]]en*. Näyttelijällä on ollut rooleja myös elokuvissa, joiden joukossa ovat *Pat – ikuinen arvoitus* (1994) ja *[[Ajanpysäyttäjät]]* (2002). *Pat – ikuinen arvoitus* oli myös Sweeneyn käsikirjoittama. Näyttelijänä hän esitti siinä Pat Rileytä, jona hänet tunnetaan *Saturday Night Livestäkin*. 

Sweeney syntyi Spokanessa, Washingtonissa, ja opiskeli Washingtonin yliopistossa. Hän on entinen katolilainen, nyttemmin ateisti. Hän on The Skeptics Societyn jäsen. Hänen veljensä kuoli syöpään vuonna 1995; pian tämän jälkeen hän itse sairastui kohdunkaulan syöpään, josta toipui täysin.

Huomattavana ateistina Sweeney sai vuonna 2006 Atheist Alliance Internationalin Richard Dawkins -palkinnon.

## Lähteet

## Aiheesta muualla
* Viralliset sivut  
*
Spitfire (yhtye)

**Spitfire** on venäläinen ska punk -yhtye. Yhtye oli perustettu vuonna 1993 Pietarissa ja levyttänyt 4 studioalbumia.
__notoc__
## Kokoonpano
* Konstantin Limonov — laulu, kitara
* Denis Kuptsov — rummut, taustalaulu
* Grigori Zontov — tenorisaksofoni, taustalaulu
* Andrei Kurajev — basso, taustalaulu
* Roman Parigin — trumpetti, taustalaulu
* Vladislav Aleksandrov — pasuuna, taustalaulu
* Ilja Rogatševski — koskettimet

## Diskografia
### Studioalbumit
* *[[Night Hunting]]* (1996) 
* *[[The Coast Is Clear]]* (1999) 
* *[[Thrills and Kills]]* (2004)
* *[[Lifetime Visa]]* (2008)
### Singlet
* *Обыватель*
* *Настроение*

## Katso myös
* Leningrad (yhtye)

## Aiheesta muualla
* Virallinen sivusto